**ΑΝΑΚΟΙΝΩΣΗ**

**ΣΧΕΤΙΚΑ ΜΕ ΤΑ ΘΕΜΑΤΑ ΠΑΡΑΤΑΣΗΣ ΣΠΟΥΔΩΝ**

**ΚΑΙ ΔΙΑΓΡΑΦΩΝ ΦΟΙΤΗΤΩΝ**

Η παρούσα ανακοίνωση σχετίζεται με το θέμα των διαγραφών και αφορά αποκλειστικά σε φοιτητές/τριες με έτος εισαγωγής το **2016 ή παλαιότερα**.

**Δεν** αφορά σε όσους/ες εισήχθησαν απο το ακαδημαϊκό έτος **2017 - 2018 και μετά, στο πρώτο εξάμηνο σπουδών**.

Σύμφωνα με το **Ν. 5224/25** που ψηφίστηκε πρόσφατα, οι φοιτητές και οι φοιτήτριες που συμπληρώνουν την ανώτατη διάρκεια φοίτησης και δεν έχουν καταστεί πτυχιούχοι, διαγράφονται **αυτοδικαίως** από το Τμήμα δύο (2) μήνες μετά την ανακοίνωση των αποτελεσμάτων της επαναληπτικής εξεταστικής του Σεπτεμβρίου του 2025.

Ο νόμος προβλέπει  τη δυνατότητα παράτασης για δύο (2) επιπλέον ακαδημαϊκά εξάμηνα κατόπιν υποβολής αίτησης για την ολοκλήρωση των σπουδών σε φοιτητές/φοιτήτριες που πληρούν τις συγκεκριμένες προϋποθέσεις.

**1η προϋπόθεση**: Μετά την ολοκλήρωση της εξεταστικής Σεπτεμβρίου να έχουν αξιολογηθεί επιτυχώς σε ποσοστό τουλάχιστον εβδομήντα τοις εκατό (70%) των πιστωτικών μονάδων (ECTS) του ισχύοντος προγράμματος σπουδών.

**2η προϋπόθεση**: Να έχουν συμμετάσχει στην εξέταση τουλάχιστον δύο (2) μαθημάτων εκ των οποίων η μια (1) τουλάχιστον εξέταση να είναι επιτυχής. Αυτό θα πρέπει να έχει συμβεί σε οποιαδήποτε εξεταστική περίοδο εντός των ακαδημαϊκών ετών 2023-2024 και  2024-2025.

**Σημαντικό: Η παράταση δεν χορηγείται αυτοδικαίως, αλλά απαιτείται η υποβολή αίτησης.**

Η αίτηση υποβάλλεται στη Γραμματεία του Τμήματος ηλεκτρονικά στην ηλεκτρονική διεύθυνση: [e.konstantopoulou@uop.gr](mailto:e.konstantopoulou@uop.gr)

**Αίτηση για υπέρβαση της ανώτατης διάρκειας φοίτησης υποβάλλεται από 11.10.2025 έως και 11.11.2025.**

Παρακαλούμε να παρακολουθείτε τις ανακοινώσεις του Τμήματος.

[**- Επισυνάπτεται το άρθρο 130 του Νόμου 5224/2025**](https://www.law.uoa.gr/fileadmin/depts/law.uoa.gr/www/uploads/Proptixiako/ARTHRO_130_NOMOS_5224-2025.pdf)